Onsager tok examen artium ved Drammen latinskole (1892) og ble cand.jur. ved Det Kongelige Frederiks Universitet (1897). Etter tre år hos andre drev han siden 1901 resten av livet for seg selv og litt med broren Erling Onsager (1876–1953), først som overrettssakfører, fra 1903 som høyesterettsadvokat. Han var onkel til Erlings sønn Lars Onsager, og hyppig skribent av artikler om fotturisme, ofte i Den norske turistforenings årbøker, samt to reisehåndboker.